
     Bucureşti, 18.10.2016                                                                                                                      
         BIROULUI  PERMANENT  

                                                                         AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 10/2015 pentru completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, transmis Comisiei pentru politică economică, reformă şi privatizare şi Comisiei juridice, de disciplină şi imunităţi, în vederea examinării în fond, în procedură de urgență, cu adresa nr. PL-x 474 din 17 iunie 2015, înregistrată sub          nr. 4c-1/202, respectiv nr. 4c-11/821 din 19 iunie 2015,                                                     Camera Deputaţilor fiind Cameră decizională. 

     În raport cu obiectul şi conţinutul reglementării, iniţiativa legislativă face parte din categoria legilor ordinare.
              VICEPREŞEDINTE                                                       PREŞEDINTE   
                  Aurel VAINER                                                       Bogdan Liviu CIUCĂ

RAPORT COMUN

asupra 

proiectului de Lege privind aprobarea 
Ordonanţei de urgenţă a Guvernului nr. 10/2015 pentru completarea 
Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice
În conformitate cu prevederile art. 95 şi 115 din Regulamentul Camerei Deputaţilor, republicat,                  Comisia pentru politică economică, reformă şi privatizare şi Comisia juridică, de disciplină şi imunităţi au fost sesizate, spre dezbatere în fond, în procedură de urgenţă, cu proiectul de Lege privind aprobarea                                  Ordonanţei de urgenţă a Guvernului nr. 10/2015 pentru completarea Ordonanţei de urgenţă a Guvernului                         nr. 109/2011 privind guvernanţa corporativă a întreprinderilor publice, transmis cu adresa nr. PL-x 474 din                           17 iunie 2015, înregistrată sub nr. 4c-1/202, respectiv nr. 4c-11/821 din 19 iunie 2015.
Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 15 iunie 2015.

Consiliul Legislativ, prin avizul nr. 489 din 14 mai 2015, a avizat favorabil proiectul de ordonanţă de urgenţă, cu observații şi propuneri.

Comisia pentru buget, finanţe şi bănci a avizat favorabil proiectul de lege, în forma prezentată de Guvern, conform avizului nr. 4c-2/474 din 8 septembrie 2015. 

Comisia pentru administraţie publică şi amenajarea teritoriului a avizat favorabil inițiativa legislativă, conform avizului nr. 4c-6/256  din 22 septembrie 2015. 

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr. 10/2015 pentru completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice.

Modificarea legislativă vizează instituirea posibilității ca autoritatea publică tutelară să poată numi, prin decizie/ordin, administratori provizorii în cazul în care procedura privind desemnarea membrilor consiliului de administrație al regiei autonome nu se finalizează cu selecția unui număr suficient de administratori.

Ministerul Finanțelor Publice, prin scrisoarea nr. 529984 din data de 27 octombrie 2015, înregistrată la Comisia pentru politică economică, reformă și privatizare sub nr. 4c-1/306 din 30 octombrie 2015, a transmis membrilor Comisiei adresele prin care Ministerul Economiei, Comerțului și Turismului (în prezent Ministerul Economiei, Comerțului și Relațiilor cu Mediul de Afaceri), respectiv Ministerul Dezvoltării Regionale și Administrației Publice și-au exprimat acordul cu privire la propunerile de modificare și completare înaintate de               MFP pentru punctele  2 și 3 ale articolului unic din forma adoptată de Senat.
Departamentul pentru Relația cu Parlamentul, prin adresa nr. 6807 din 21 iunie 2016, înregistrată la Comisia pentru politică economică, reformă și privatizare sub nr. 4c-1/153 din 21 iunie 2016, respectiv, la                 Comisia juridică, de disciplină și imunități sub nr. 4c-11/821 din 22 iunie 2016, a înaintat membrilor celor două Comisii scrisoarea Ministerului Finanțelor Publice nr. 528071 din 15 iunie 2016 prin care, la punctul 1, se propune                             respingerea prin lege a Ordonanţei de urgenţă a Guvernului nr. 10/2015, motivând că, în ,,art. 641 din cadrul                 Legii nr. 111/2016 este preluată reglementarea din O.U.G. nr. 10/2015 privind desemnarea administratorilor provizorii la regiile autonome, precum și durata mandatului acestora." În adresă se mai precizează faptul că                                                  ,,art. 641 reglementează și problematica din amendamentele la proiectul de lege în forma adoptată de Senat".

 În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două Comisii au examinat iniţiativa legislativă în şedinţe separate. Membrii Comisiei pentru politică economică, reformă şi privatizare au examinat proiectul de lege menţionat mai sus și documentele care îl însoţesc în şedinţa din 18 octombrie 2016. Membrii Comisiei juridice, de disciplină şi imunităţi au examinat iniţiativa legislativă menţionată mai sus în şedinţa din  27 septembrie 2016. 

Din totalul de 23 de membri ai Comisiei pentru politică economică, reformă şi privatizare și-au înregistrat prezența 22 deputaţi, iar din numărul total de 24 de membri ai Comisiei juridice, de disciplină şi imunităţi deputații au participat la dezbateri, conform listei de prezență.
Potrivit reglementărilor art. 56 alin. (2) din Regulamentul Camerei Deputaţilor, republicat, la lucrările Comisiei pentru politică economică, reformă şi privatizare au participat, în calitate de invitaţi, din partea Ministerului Economiei, Comerțului și Relațiilor cu Mediul de Afaceri, doamna director Claudia Baicu, iar din partea Ministerului Finanțelor Publice, doamna consilier superior Lucia Negoiță. 
Cu prilejul dezbaterilor, membrii Comisiei  pentru politică economică, reformă şi privatizare au apreciat că prevederile Ordonanţei de urgenţă a Guvernului nr. 10/2015, supusă dezbaterii, nu se mai justifică deoarece în                  art. 641 din Legea nr. 111/2016 pentru aprobarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice este preluată reglementarea din actul normativ menționat mai sus.
În urma examinării proiectului de lege şi a opiniilor exprimate, membrii celor două Comisii au hotărât,                  cu unanimitate de voturi, să supună plenului Camerei Deputaţilor, spre dezbatere şi adoptare,  proiectul de Lege privind respingerea Ordonanţei de urgenţă a Guvernului nr. 10/2015 pentru completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu amendamentele admise, care sunt redate în Anexa care face parte integrantă din prezentul raport comun.
În raport cu obiectul şi conţinutul său, iniţiativa legislativă face parte din categoria legilor ordinare. 
                                        VICEPREŞEDINTE                                                                          PREŞEDINTE   
                  Aurel VAINER                                                                         Bogdan Liviu CIUCĂ
                                           SECRETAR                                                                                       SECRETAR  
                  Cornel ITU                                                                                     Vasile VARGA  
                                  ŞEF SERVICIU




                                          Consilier parlamentar
                     Lidia-Graziella SEGĂRCEANU



                                               Florica Manole

ANEXĂ
AMENDAMENTE ADMISE:
	Nr. crt.
	Text OUG nr. 109/2011 în vigoare
	Text OUG nr. 10/2015
	Text Senat
	Text propus de Comisii
(autorul amendamentului)
	Motivarea amendamentelor propuse

	1. 
	---------------------
	------------------
	LEGE

privind aprobarea Ordonanţei de urgenţă a Guvernului nr. 10/2015 pentru completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice

	LEGE

privind respingerea Ordonanţei de urgenţă a Guvernului nr. 10/2015 pentru completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice
Autor: Comisia economică
	Pentru respectarea normelor de tehnică legislativă.

	2. 
	----------------------
	-----------------------
	Articol unic.- Se aprobă Ordonanţa de urgenţă a Guvernului nr. 10 din                  13 mai 2015 pentru completarea Ordonanţei de urgenţă a Guvernului                   nr. 109/2011 privind guvernanţa corporativă a întreprinderilor publice, publicată în Monitorul Oficial al României,                Partea I, nr. 335 din 15 mai 2015, cu următoarele modificări şi completări:

	Articol unic.- Se respinge Ordonanţa de urgenţă a Guvernului nr. 10 din                 13 mai 2015 pentru completarea Ordonanţei de urgenţă a Guvernului                  nr. 109/2011 privind guvernanţa corporativă a întreprinderilor publice, publicată în Monitorul Oficial al României,                   Partea I, nr. 335 din 15 mai 2015.
Autor: Comisia economică
	Pentru respectarea normelor de tehnică legislativă.

